અમેરિકાના મિયામીમાં ગુરુવારે ફ્લોરિડા ઇન્ટરનેશનલ યુનિવર્સિટીની પાસે આવેલો એક ફૂટ ઓવર બ્રિઝ પડી ગયો છે. આ પુલના પડવાના કારણે અનેક લોકોની મોત થઇ ગઇ છે. અને કેટલાક લોકો ઇજાગ્રસ્ત પણ થયા છે. ઇજાગ્રસ્ત લોકોને નજીકની હોસ્પિટલમાં લઇ જવામાં આવ્યા છે. સાથે જ ત્યાં કાટમાળ હટાવવા અને કાટમાળથી લોકોને બચાવનું કામ પણ શરૂ કરી દેવામાં આવ્યું છે. ફ્લોરિડા ઇન્ટરનેશનલ યુનિવર્સિટીનો આ પુલ યુનિવર્સિટી અને સ્વીટવોટરને જોડતો હતો. મિયામી મીડિયા દ્વારા વાત કરતા ફ્લોરિડા હાઇવે પેટ્રોલિંગ ટીમના એક પ્રવક્તાએ જણાવ્યું કે આ દુર્ઘટનામાં અનેક લોકોની મોત થઇ છે. પણ હજી સુધી યોગ્ય આંકડા કહેવો મુશ્કેલ છે.